kardosdrur/scandi-wiki huggingface dataset:
Firehole River

Firehole River er en af Madison Rivers to vigtige bifloder. Den udspringer i Madison Lake i 2.500 meters højde i Rocky Mountains i Wyoming, USA. Ved Madison Junction mødes den med Gibbon River og de to danner Madison River.

Flodens forløb 
Flodens samlede længde er 34 km og hele forløbet af Firehole River ligger inden for grænserne af Yellowstone National Park, og floden løber gennem adskillige af parkens vigtige gejserområder, fx Upper Geyser Basin, Midway Geyser Basin, Lower Geyser Basin og Norris Geyser Basin. Floden fik sit navn af pelsjægere der besøgte området og som syntes at dampen, der stiger op fra floden får det til at se ud om om floden står i brand.

Vandfald og geotermiske forekomster 
På floden findes tre af Yellowstones større vandfald, Keppler Cascades, syd for Old Faithful, samt Firehole Falls og Cascades of the Firehole i Firehole Canyon.

Floden er omgivet af geotermiske forekomster i form af gejsere og varme kilder som udleder vand til floden, hvilket er med til at hæve vandtemperaturen i floden. Temperaturen i floden er målt så højt som 30o celsius og gennemsnitstemperaturen året rundt er 20oC. Temperaturen ligger i gennemsnit 5-10o højere efter end før en geotermisk kilde. Vandet, der udledes i floden fra de geotermiske forekomster indeholder opløste kemiske stoffer og mineraler. Blandt andet er indholdet af arsenik højere end de normale grænser for beskyttelse af vandlevende organismer. Alligevel lever og gyder regnbueørred i floden, og floden er et af nationalparkens foretrukne fiskevande.

Flodens fisk 
Blandt de fisk, der lever og fiskes i floden er udover regnbueørred også bækørred og brunørred. Sidstnævnte er den hyppigst forekommende fisk i floden. Neden for Firehole Falls findes også en bestand af Mountain Whitefish (Prosopium williamsoni), der ikke har noget dansk navn. I 1968 blev der indført et generelt forbud mod lystfiskeri, bortset fra fluefiskeri i Firehole River, Madison River og Gibbon River og dette holdes stadig i hævd, så der kun må fiskes med flue i de tre floder.

Bifloder 
Firehole River har en række små bifloder: Little Firehole river, Fairy Creek, Iron Springs Creek, Sentinel Creek og Nez Perce Creek. Disse bifloder leder koldt vand ud i floden hvor det blandes med det varme vand fra de varme kilder. Om sommeren, når temperaturen i floden er høj, kan flodens ørreder "søge tilflugt" fra varmen i disse bifloder.

Badning 
Floden anvendes også at turister til badning. Blandingen af det kolde vand fra bifloderne og det varme vand fra de varme kilder, giver flere steder en behagelig badevandstemperatur. Ikke langt fra Old Faithful ligger et af de mest populære badesteder, men der bades også nær Midway Geyser Basin, hvor ikke mindst vandet fra Excelsior Geyser er med til at hæve temperaturen.

Noter

Eksterne links 
 Firehole River fra Yellowstone Flyfishing.  
 Om Firehole River fra All Yellowstone Park 

Yellowstone National Park
Vandløb i Wyoming
Varme kilder
Chingy

Chingy, født Howard Bailey, Jr. den 9. marts 1980 i St. Louis, Missouri i USA er en afrikansk-amerikansk hiphopkunstner og rapper og tidligere medlem af Disturbing Tha Peace-kollektivet sammen med blandt andre Ludacris.

Han fik sit gennembrud med singlen Right Thurr, fra hans første album Jackpot, hvor kunsterne Ludacris, Snoop Dogg, Murphy Lee, I-20, Tity Boi of Playaz Circle, Trina, og Jermaine Dupri optrådte på. Han andet album, Powerballin', der blev udgivet året efter solgte 1 million kopier og havde gæsteoptrædener af R. Kelly, Bun B, Lil Wayne, Lil' Flip, Janet Jackson, David Banner, Nate Dogg, og Get It Boyz.

Discografi

Albums 
 2003: Jackpot
 2004: Powerballin'
 2006: Hoodstar
 2007: Hate It or Love It
 2010: Success and Failure

Mixtapes 
 2009: Fresh Thug (med DJ Noize)
 2009: Global Warning (med DJ Woogie)
 2009: 1st Quarter (med The Young Hustla)
 2009: Stars & Straps Reloaded (med DJ Noize)

EPs 
 2005: Pick 3

Eksterne henvisninger 

 

Rappere fra USA
Pseudonymer
The Hart Foundation

The Hart Foundation var en gruppe wrestlere i World Wrestling Federation (WWF). Gruppens medlemmer var ofte en del af Hart-familien fra Canada eller venner af familien. Oprindeligt bestod gruppen af Jim Neidhart, Bret Hart og manager Jimmy Hart. Som tagteam vandt Hart og Neidhart WWF Tag Team Championship to gange. Samme år gik gruppen i opløsning, men Neidhart begyndte at wrestle sammen med Brets lillebror Owen Hart. 

I 1997 blev The Hart Foundation genforenet, og Bret Hart og Neidhart dannede igen tagteam. De dannede derudover også en pro-canadisk gruppe bestående af Owen Hart, British Bulldog og Brian Pillman. I denne periode vandt gruppen alle WWF's titler: WWF Championship, WWF Intercontinental Championship, WWF European Championship og WWF Tag Team Championship. Pillman døde i oktober 1997, og måneden efter forlod Bret Hart WWF efter Montreal Screwjob. I november 1997 var det kun Owen Hart, der var tilbage. 

I 2007 begyndte David Hart Smith, Tyson Kidd og Natalya at wrestle under navnet The Next Generation Hart Foundation i Florida Championship Wrestling, hvor World Wrestling Entertainment (WWE) træner mange af deres unge wrestlere. Gruppen blev flyttet til WWE og omdøbt til The Hart Dynasty. 

Wrestling
Grupper
Hart-familien

Hart-familien er en canadisk familie, hvis historie i lang tid har været forbundet med wrestling. Familiens patriark er wrestlinglegende Stu Hart, der var amatørwrestler og professionel wrestler, promotor og træner. Stu Hart ejede sin egen wrestlingorganisation, Stampede Wrestling, og han trænede flere af de bedste wrestlere i verden, heriblandt Chris Jericho, Chris Benoit og Edge. Hans sønner, Bret Hart og Owen Hart, opnåede ligeledes international succes i World Wrestling Federation (WWF).

Se også 
 Hart - personer med efternavnet Hart.

Wrestling
Wrestlere fra Canada
Højslev Kirke

Højslev Kirke er en kirke i Højslev Sogn i det tidligere Fjends Herred Viborg Amt, nu Skive Kommune. Apsis, kor og skib er opført i romansk tid af granitkvadre over skråkantsokkel. Begge de oprindelige døre er i behold, den retkantede norddør er tilmuret, syddøren er endnu i brug og er udformet som en portal med to sæt halvsøjler og tympanon. I apsis og i nordmuren ses bevarede rundbuevinduer. I korets nordmur har vinduets karm og bueslag en indhugget rille. Tårnet er opført i sengotisk tid af genanvendte kvadre og munkesten. Mod syd ses et kapel, som blev opført til Bjørn Kaas gravlæggelse i 1581. I våbenhuset ses en romansk gravsten af granit med kors og majuskelindskrift, desuden ses en gravplade af træ lagt over præsten Søren Ibsen (død 1591).

Kirken er præget af tilhørsforhold til Stårupgård.

Apsis har halvkuppelhvælv og bevaret apsisbue, kor og skib har bjælkeloft. Korbuen er noget udvidet. Altertavlen er en renæssanceramme fra omkring 1640 med maleri af Anton Dorph fra 1892. På alterbordets forside er ophængt et nyere tekstil. Prædikestolen fra 1585 bærer våben for Bjørn Kaas og Christence Nielsdatter Rotfeld. Fontehimlen er fra 1676 og bærer våben for Hans Juul og Lisbeth Krag. I koret er opsat stolegavle fra 1698 med fædrene og mødrene våben for Henrik Friis og Sophie Juul. I sydkapellet står en figursten med anevåben over Bjørn Kaas (død 1581) og Christence Nielsdatter Rotfeld. Kirkens inventar blev istandsat i 1963-64.

Eksterne kilder og henvisninger 

 Højslev Kirke  på nordenskirker.dk
 Højslev Kirke på KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Høflighed

Høflighed er venlig, opmærksom og hensynsfuld opførsel. Det er gode manerer og etikette og er et kulturelt fænomen: Hvad der anses for høfligt i en kultur, kan være uhøfligt eller excentrisk i andre.

Selv om målet med høflighed er at gøre alle afslappede og komfortable, vil de kulturelt definerede standarder til tider blive manipuleret, så de med vilje bringer skam over en modpart. Studier har vist, at kvinder hellere bruger høflighed end mænd.

Høflighed er et socialt koncept. Det er opmærksomt at holde en dør eller give sin plads til en gammel, handikappet eller gravid. "Høflighed koster ingen penge!"

Det kan også være at give komplimenter eller bukke.

Se også 
 Opførsel
 Opdragelse

Referencer

Eksterne henvisninger 
 Ordbog over det danske sprog, opslag: Høflighed

Etikette
Mellemmenneskelige forhold
Politologi
Messe (skibsdel)

Messe er betegnelsen for en del af (hvis ikke hele) skibsbesætningens fælles spiserum. På nogle (især militære) skibe kan der være indrettet officersmesser, der, som navnet siger, er forbeholdt skibets officerer.

Referencer 

Skibsterminologi
Rum
Tourville-klassen

Tourville-klassen er en klasse af store søgående destroyere specialiseret i antiubådskrigsførelse i Marine Nationale. De er desuden udrustet til også at kunne deltage i overfladekrigsførelse samt luftforsvar.

I perioden 1994 til 1996, fik Tourville og De Grasse tilføjet det moderne SLASM system, et aktivt og yderst lavfrekvent sonarsystem.

Historie 
I 1972 begyndte arbejdet på det første skib i klassen og skibet og klassen blev opkaldt efter den franske admiral Tourville. I 1974 løb Tourville (D610) af stabelen og indgik i flådens tal samme år. Skibet blev efterfulgt af de to skibe Duguay-Trouin (D611) og de Grasse (D612). Klassens primære opgaver består i at beskytte skibet og nærliggende skibe mod luft og ubådstrusler. Klassen var oprindeligt udstyret med Melafon antiubådsraketter, disse blev dog fjernet fra skibene i slutningen af 1980'erne. Duguay-Trouin udgik fra tjeneste i 1999, de andre enheder fik begge en opgradering mellem 1994 – 1996.

Bevæbning 
Tourville-klasses hovedbevæbning består af MM.38 Exocet antiskibsmissiler, et Crotale SAM-system samt antiubådstorpedoer. Udover hovedbevæbningen er Tourville desuden udrustet med tre styk 100 mm kanoner, de to andre skibe i klassen dog kun med to. Skibene kan medføre to Westland Lynx helikoptere der kan medbringe Mk. 46 torpedoer eller dybdebomber.

Skibe i klassen

Galleri

Eksterne links 
 ACP113 (AD) 
 Globalsecurity.org 

Krigsskibe fra Frankrig
Destroyere
Kære maskine

Kære maskine er det tredje studiealbum fra den danske popsanger og sangskriver Thomas Helmig. Albummet blev udgivet den 18. maj 1987 på Genlyd Grammofon. Det er ligesom forgængeren "2" (1986) udgivet som Thomas Helmig Brothers; et band der foruden Helmig bestod af guitarist Palle Torp, trommeslager Claes Antonsen, percussionist Uffe Fink Isaksen, keyboardspiller Simon West og bassist Henrik S. Poulsen.

Albummets titel er opkaldt efter sangen af samme navn, som Helmig forklarer om:

Spor 
Alt tekst og musik er skrevet af Thomas Helmig, undtagen "Lille pige" musik skrevet af Palle Torp.

Medvirkende

Thomas Helmig – sang, guitar, keyboard og producer
Claes Antonsen – trommer og percussion
Uffe Fink Isaksen – percussion
Henrik S. Poulsen – bas og kor
Palle Torp – guitar og kor
Simon West – keyboard
Stig Boel – trombone
Niels Hoppe – saxofon

Knud Erik Nørgaard – flygelhorn og trompet
Søs Fenger – kor
Jacob Riis-Olsen – kor
Brothers – arrangement
Jai Winding – mixer
Shep Lonsdale  – mixer
Tom Rønlov Andersen – mixer (spor 11), tekniker
Brothers – mixer (spor 11)

Kilder

Eksterne henvisninger
 Kære maskine på Discogs

Thomas Helmig-album
Album fra 1987
D.J. Fontana

Dominic Joseph Fontana, kendt som D.J. Fontana eller blot D.J., (født 15. marts 1931 i Shreveport, Louisiana, USA - død 13. juni 2018) var en amerikansk trommeslager. Han er bedst kendt som Elvis Presleys trommeslager igennem 14 år. Han medvirkede på over 460 RCA-indspilninger med Elvis.

Fontana var ansat som "husmusiker" hos The Louisiana Hayride på deres lørdagsudsendelser. Den 16. oktober 1954 var han hyret til at være trommeslager for Elvis Presley, hvilket blev startskuddet til det lange samarbejde, der blev ved helt til Elvis Presley's berømte 1968-Comeback Show. Efter dette ville Presley genoptage sit turneliv og ønskede, at D.J. Fontana skulle være en del af dette. Men Fontana var engageret andetsteds og måtte takke nej til tilbuddet.

Efter deres første møde i oktober '54 tilsluttede Fontana sig Elvis' gruppe, der bestod af Scotty Moore (singleguitar), Bill Black (bas) og Elvis Presley (rytmeguitar + vokal). Gruppens navn var "The Blue Moon Boys" og blev den bærende del af Elvis Presleys hits op gennem 1950'erne, ofte ledsaget af Floyd Cramer (piano) og vokalopbakning fra The Jordanaires. Også efter gruppens formelle opløsning hørtes de samme musikere på velkendte numre i hobetal, fx "Heartbreak Hotel", "Hound Dog", "Don't Be Cruel" og mange, mange andre.

Hæder 
Den 4. april 2009 blev D.J. Fontana optaget i Rock and Roll Hall of Fame.

Links 
 D.J. Fontanas hjemmeside

Elvis Presley
Musikere fra USA
Trommeslagere fra USA
Saint-Domingue

Saint-Domingue var en fransk koloni fra 1697 til 1804, som i dag er kendt som den uafhængige stat Haiti. 

Den bør ikke forveksles med den tidligere spanske koloni, som i dag er den Dominikanske Republik, eller republikkens hovedstad Santo Domingo. 

Navnet blev ændret til Haiti da Jean-Jacques Dessalines erklærede uafhængighed fra Frankrig i 1804.

Forhenværende nordamerikanske lande
Forhenværende franske kolonier
Haiti
2 (flertydig)

2 eller to har flere betydninger:
 2 – det andet år efter Kristi fødsel
 2 f.Kr. – det andet år før Kristi fødsel
 2 (tal) – et naturligt tal der følger efter 1 og efterfølges af 3
 2 (album) – et musikalbum af Thomas Helmig fra 1986
 2 (Nik & Jay-album) – Nik & Jay's andet album
 To (film) – en dansk film fra 1964
 To (eksperimentalfilm) – dansk eksperimentalfilm fra 1987 instrueret af Axel Gudmundsson
 2 (Vagabond-album) – 2 er et album med dansebandet Vagabond
Staten Haiti

Staten Haiti var en stat i det nordlige Haiti, som opstod den 17. oktober 1806 efter mordet på kejser Jacques 1.

Den nordlige del af Haiti blev regeret af Henri Christophe oprindeligt som midlertidig chef for Haitis regering fra den 17. oktober 1806 indtil den 17. februar 1807, da han blev præsident for staten Haiti.

Den 28. marts 1811 blev præsident Henri udnævnt til konge, hvorefter han opløste staten Haiti og skabte Kongeriget Haiti.

Forhenværende nordamerikanske lande
Forhenværende franske kolonier
Kortlivede stater
Forhenværende republikker
Haiti
Olga Petrova

Olga Petrova (10. maj 1884 – 30. november 1977) var en amerikansk skuespillerinde og manuskriptforfatter.

Petrova blev født Muriel Harding i Tur Brook, England, men flyttede til USA, hvor hun blev en vaudevillestjerne under navnet Olga Petrova. Hun spillede hovedrollen i flere film for Solax Studios og var Metro Pictures første diva. Hun fik normalt rollen som femme fatale. I løbet af syv år medvirkede Petrova i mere end to dusin og skrev manuskipt til flere andre.

Petrova forlod filmindustrien i 1918 for at optræde på Broadway. I 1920erne skrev hen tre skuespil og tog på turné med en teatertrup. I 1942 udgav hun selvbiografien Butter With My Bread (en.:Smør Til Mit Brød).

Olga Petrova døde barnløs i 1977 i Clearwater, Florida. Hun har en stjerne på Hollywood Walk of Fame.

Eksterne henvisninger 

 

Skuespillere fra USA
Skuespillere fra Storbritannien
Hollywood Walk of Fame
Poul Egede

Poul Hansen Egede (9. september 1708 i Kabelvåg, Lofoten – 6. juni 1789 i København) var en dansk teolog, missionær og grønlandsfarer og biskop over Grønland fra  1779, søn af Hans Egede og Gertrud Rask.

Som tolvårig tog han med sine forældre til Grønland og voksede som en af de første europæere (siden nordboerne) op på Grønland. Han blev gift med Elisabeth Maria Frauen (1718 – 1752). Han er begravet i Vor Frue Kirke.

Hans navn går igen i flere danske slægter, idet hans døtre blev indgiftet i flere kendte slægter. Se fx Poul Egede Glahn og Poul Egede Sporon.

Litteratur 

Jan Andersen: Poul Hansen Egede - en grønlandsforsker i 1700-tallet, Aalborg 2007

Eksterne henvisninger 
 

Teologer fra Danmark
Danskere i 1700-tallet
Personer i oplysningstiden
Kristne missionærer
Personer i Grønlands historie
Missionærer fra Danmark
Personer i Dansk Biografisk Leksikon
Titulære biskopper fra Danmark
Titulære professorer fra Danmark
Disco:wax

disco:wax er et dansk pladeselskab der beskæftiger sig med elektronisk musik, primært dance, pop og house.   Selskabet blev oprettet i 1999 af Keld Lybecker og Morten Vilhelm. disco:wax er i dag et label ejet af Sony Music Entertainment.

Den første udgivelse var med danske Filur og siden har der fulgt udgivelser med navne som eksempelvis Kato, Sivas, Nabiha, Barbara Moleko, Jimilian, Clemens, Alexander Brown, Camille Jones, Gilli,Faustix, Morten Hampenberg og Bombay Rockers.   

Udover egne produktioner licenserer disco:wax også internationale artister til distribution i Norden. Her kan blandt andet kan nævnes Hardwell, Example, Bob Sinclar, Axwell, ItaloBrothers og Martin Garrix. 

Selskabet står desuden bag compilation-serien Dance Chart, der er opkaldt efter Danmarks officielle klub-hitliste, Dancechart.dk , der består af de mest spillede sange af landets DJs på diskoteker og klubber.  

I begyndelse samarbejdede disco:wax med Edel-Mega Records, der fusionerede med Playground Music i april 2003. Disco:wax ingik aftale med en ny partner i december 2003 og fra den 1. januar 2004 distribuerede de deres musik via Warner Music.  I forbindelse med dette skift ændredes distributionen, så den også omfattede Sverige og Norge, og senere hen kom Finland også med. 

Fra januar 2010 distribueres disco:wax udgivelser via Sony Music i Danmark, Sverige, Norge og Finland.   

Med 600-700 singles om året er disco:wax et af de mest markante danske og skandinaviske pladeselskaber. 
Selskabet blev præmieret med prisen som "Årets Danske Label" ved Danish DeeJay Awards. i 2008 og 2009, og modtog ligeledes Børsens prestigefyldte Gazelle-pris i både 2010 og 2011.

Referencer

Eksterne henvisninger
discowax.com 

Pladeselskaber fra Danmark
Etableret i 1999
Rambo (film)

Rambo (eller Rambo IV) er en amerikansk actionfilm fra 2008 og den fjerde film i serien om John Rambo, spillet af Sylvester Stallone.

John Rambo bor i Thailand, hvor han lever af at fange slanger til udstilling. En dag kommer et hold med medicin, bibler, og hjælp til ofre for folkemordet i Burma og beder ham om hjælp til at sejle ind i Burma via floden.

Rambo er ikke villig til at hjælpe holdet, da han mener at de ikke kan ændre noget, men ekspeditionens kvindelige deltager får ham dog overtalt.
Han sejler dem ind i Burma og tilbage, men nogle uger senere kommer en præst fra den kirke de er medlem af, og siger at de er savnet og præsten beder Rambo om at sejle et hold lejesoldater ind i Burma og befri dem, men de vil ikke have ham med. Han tager med uden at de ved det og han bliver alligevel meget nyttig.

Eksterne henvisninger 
 

Amerikanske film fra 2008
Actionfilm fra USA
Tyske film fra 2008
Sky Tower Hotel (Aarhus)

Sky Tower Hotel er et højhusprojekt i 18 etager ved Ikea-rundkørslen i Skejby, Aarhus. Selskabet bag byggeriet er N.A. Skejby og arkitekterne er det aarhusianske arkitektfirma Luplau & Poulsen. Højhuset kommer til at bestå af en hotel- og konferencedel. Der vil i forbindelse med projektet blive skabt nye vej- og cykelstier og rejst 71 træer i Sky Towers område.

Projektet blev sat i offentlig høring og godkendt efter flere år af magistraten, mandag d. 12. april 2021. Det sendes nu videre til endelig behandling i Aarhus Byråd.

Kilder

Eksterne henvisninger
https://standby.dk/groent-lys-til-storhotel-ved-aarhus/
https://www.luplau-poulsen.dk/nyheder/luplau-poulsen-tegner-kaempehotel-i-aarhus.aspx 

Hoteller i Aarhus
Højhuse i Århus
Border Breakers

Border Breakers er et management og pladeselskab i Danmark, der arbejder med musik indenfor pop og dance-genren, og som drives af direktør Michael Guldhammer. Gennem en årrække har Michael arbejdet med specielt A&R og Border Breakers har specialiseret sig i eksport af dansk musik, hvor artister som Infernal, Safri Duo, Hampenberg, Hush, Nabiha, Aqua, Bryan Rice m.fl. kan nævnes som et udpluk af de Michael har været involveret i. Border Breakers arbejder i dag med Infernal i et omfattende samarbejde på flere platforme.

Credits / now & then
 Bryan Rice
 Danseorkestret
 Hampenberg
 Hush
 Infernal
 Maria Montell
 Moám
 Nabiha
 Safri Duo
 Thomas Barsoe

Eksterne henvisninger
 Officiel hjemmeside

Pladeselskaber fra Danmark
Management
Prismet

Prismet er et højhusbyggeri på 63 m i 18 etager ved Ceres-krydset i Aarhus. Højhuset stod færdigt i 2001 og er opført af PFA Pension. Arkitektfirmaet Friis & Moltke har tegnet højhuset. 

Den rådgivende virksomhed Alectia var rådgivende ingeniører på byggeriet af højhuset.

Galleri

Eksterne kilder og henvisninger 

 Aarhus Skyline  aarhusportalen.dk (JyllandsPosten) (07.10.13)
 Billeder af højhuset. 

Bygninger, konstruktioner og anlæg i Aarhus
Etableret i 2001
Højhuse i Århus
Gonâvebugten

Gonâvebugten (fransk: Golfe de la Gonâve) er en stor bugt ved vestkysten af Haiti.

Hovedstaden i Haiti, Port-au-Prince, og byerne Gonaïves, Saint-Marc, Miragoâne og Jérémie ligger langs bugten. Man finder også flere øer der, blandt andet Cayemites og den største ø i landet, Gonâve.

Floden Artibonite, som er den længste på hovedøen Hispaniola, løber også ud i bugten.

Haiti
Bugter
Tiebreak

Tiebreak (undertiden også tiebreaker) i tennis tages i anvendelse, når de to spillere begge har nået 6 partier. Det blev opfundet af Jamen Van Alen i 1965 med det argument, at det ville gøre tennissporten mere seervenlig. Uden tiebreak-muligheden kunne man aldrig vide, hvor lang tid en kamp ville vare. Sporten ville ikke anerkende hans argument indtil to tennisspillere i 1969 spillede en ganske besynderlig kamp i Wimbledon-turneringen. Gonzalez besejrede Pasarell: 22-24, 1-6, 16-14, 6-3, 11-9. Senest har man set Roger Federer besejre Andy Roddick 16-14 i sidste sæt i Wimbledon-finalen i 2009. Grunden til dette er, at tiebreak stadig ikke spilles i sidste sæt i Davis Cup og tre af de fire Grand Slam-turneringer, alle bortset fra US Open. Oprindeligt kom tiebreaken først ved 8-8, en regel som ATP endelig godtog i 1971. Senere kom det dog ned på 6-6 i 1979.

Tiebreaken 
I Wimbledon 1980, da Björn Borg besejrede John McEnroe for at vinde sin femte Wimbledon-titel i træk, i finalen, blev 4. sæt afgjort i en tiebreak som for eftertiden ville blive kendt som "The tie-break". Tiebreaken hvori begge spillere havde mange sæt- eller matchbolde sluttede først, da McEnroe vandt den 18-16. Denne tiebreak var især relevant, fordi den havde en enorm effekt på eftertidens syn på denne finale, som nemlig indtil herresinglefinalen i 2008 mellem Roger Federer og Rafael Nadal, var kendt som den bedste nogensinde. Uden "tiebreaken" ville netop denne finale slet ikke være så kendt som den nu er, og derfor ville tiebreak heller ikke være så populært og vidt brugt som nu.

Pointsystem 
I en tiebreak spiller man, i modsætning til et normalt parti, til 7. Ligesom man skal vinde med mindst to bolde i et normalt parti, skal man også vinde med mindst to point i en tiebreak. En tiebreak adskiller sig fra et normalt parti, ved at man skiftes til at serve efter hvert andet point, dog skifter man også serv allerede efter første point. Ligesom at vinde en modstanders serveparti, kaldes at bryde, kalder man det et minibrud, når man vinder et point fra modstanderens serv i en tiebreak, på engelsk "mini-break".

Match-tiebreak 
En match-tiebreak spilles nogle gange i stedet for et tredje sæt. En match-tiebreak (også kaldet super tiebreak) spilles som en almindelig tiebreak, men vinderen skal vinde ti point i stedet for syv.
Match tiebreaks bruges i Hopman Cup, Grand Slams (undtagen Wimbledon) og de olympiske lege til blandede doubler; På ATP (siden 2006), WTA (siden 2007) og ITF (eksklusive fire Grand Slam-turneringer og Davis Cup) undtagen doubler.

Referencer 

Tennis
Drop!

Drop! er debutalbummet fra den danske house-DJ Morten Breum, der udkom den 24. august 2009.

Trackliste

Credits
Alle sange er skrevet, produceret og arrangeret af Klaus Christensen og Morten Breum undtagen:
Track 2: Skrevet og arrangeret af Morten Breum og Nik & Jay for Nexus Music. Vokaler af Nik & Jay for Nexus Music
Track 8: Tekst og vokal af Camille Jones
Track 9, 14: Produceret og mixet af Rune RK for ArtiFarti
Track 14: Vokaler af Nik & Jay for Nexus Music
Mixet og masteret af Michael Parsberg i WhiteHouseStudio

Eksterne henvisninger
 Drop!  på Discogs

Album fra 2009